paragraph_text: Liči je suptropska biljka, koja ljeti koristi visoku temperaturu i vlagu, a prezimi na hladnoći, koja se ne spušta ispod točke smrzavanja. Stablo je zimzeleno, s tamnozelenim sjajnim lišćem, a naraste između 10 i 15 metara. Danas je poznato oko 100 sorti ličija. Krošnja može biti široka koliko je visoko i samo drvo, te se ponekad uzgaja kao ukrasno drvo. Listovi su dugački između 12 i 20 cm. Cvjetovi su sitni, zelenkasto bijeli ili žuti, a rastu u velikim grozdastim cvatovima. Preferira toplo i suho ljeto za cvatnju i razvoj ploda, ali je potrebna i određena količina hladnijeg zimskog vremena.<ref>https://www.agroklub.com/vocarstvo/lici-azijska-tresnja-ljekovitih-svojstava/45893/ Preuzeto 8. srpnja 2021.